Επίδραση της κλιματικής αλλαγής στην ποιότητα αέρα αστικών περιοχών
Creators: name: Δήμου, Ελένη Δημητρίου
Publisher: name: Aristotle University of Thessaloniki
Year: 2018
Subjects: Κλιματική αλλαγή
Ποιότητα αέρα
Αστικές περιοχές
Climate change
Air quality
Urban areas

description: Η αλλαγή των κλιματικών συνθηκών είναι πλέον γεγονός. Το κλίμα της Γης έχει μεταβληθεί πολλές φορές καθ’ όλη τη διάρκεια της ζωής της λόγω φυσικών αιτιών. Ωστόσο, στις μέρες μας η μεταβολή πραγματοποιείται με γρηγορότερους ρυθμούς και οφείλεται προπαντός στις ανθρωπογενείς δραστηριότητες. Η παγκόσμια υπερθέρμανση, η τήξη των παγετώνων, η άνοδος της θαλάσσιας στάθμης, τα ακραία καιρικά φαινόμενα και η απώλεια της βιοποικιλότητας είναι ορισμένες από τις σοβαρότατες επιπτώσεις της κλιματικής αλλαγής. Εκτός των άλλων, η μεταβολή του κλίματος τείνει να επιδεινώσει και τα προβλήματα της ποιότητας του αέρα, κυρίως σε αστικές περιοχές όπου λόγω συνθηκών ευνοούνται τα φαινόμενα ατμοσφαιρικής ρύπανσης. Οι αλλαγές στη θερμοκρασία, στους ρυθμούς αερισμού και στον υετό αναμένεται να επηρεάσουν τις ατμοσφαιρικές διεργασίες και συνεπώς τις συγκεντρώσεις των αέριων ρύπων. Η υποβάθμιση της ποιότητας του ατμοσφαιρικού αέρα στις πόλεις απειλεί την ποιότητα ζωής και διαβίωσης των κατοίκων, προκαλώντας αναπνευστικά και καρδιαγγειακά προβλήματα και βλάπτοντας την υγεία γενικότερα. Μέσα από τη διπλωματική εργασία γίνεται μια προσπάθεια μελέτης του φαινομένου της κλιματικής αλλαγής και των βασικότερων επιπτώσεών του στο περιβάλλον και στην ποιότητα αέρα των αστικών περιοχών. Επιπρόσθετα, αναλύονται οι αστικές κλιματικές συνθήκες και οι παράγοντες που τις καθορίζουν. Όσον αφορά την ατμοσφαιρική ρύπανση, εξετάζονται οι επιδράσεις της κλιματικής αλλαγής στις συγκεντρώσεις του όζοντος, των αιωρούμενων σωματιδίων, των φωτοχημικών οξειδωτικών και των αεροαλλεργιογόνων στην ατμόσφαιρα, αλλά και η απελευθέρωση ρύπων από την τήξη των πάγων. Τέλος, γίνεται αναφορά στους παράγοντες που καθιστούν τις πόλεις περισσότερο ανθεκτικές στη μεταβολή του κλίματος και αφορούν το πράσινο, το σχεδιασμό και τη μορφολογία τους
description: Changing climatic conditions is already a fact. The Earth's climate has undergone many changes several times throughout its lifespan due to natural causes. However, nowadays the change is occurred in a more rapid rate and it is primarily caused by anthropogenic activities. Global warming, melting glaciers, rising sea level, extreme weather events and biodiversity loss are some of the most severe impacts of climate change. Additionally, climate change tends to deteriorate the air quality problems, mainly in urban areas, which seem to be more prone to atmospheric pollution, because of the city conditions. Changes in temperature, ventilation rates and precipitation are expected to affect the atmospheric processes and consequently the concentrations of air pollutants. Atmospheric air degradation in cities threatens the quality of life and living of the citizens, causing respiratory and cardiovascular problems and harming their health in general. Through the diploma thesis an attempt is made to study the phenomenon of climate change and its main impacts on the environment and the air quality in urban areas. Furthermore, both urban climatic conditions and the factors determining them are analyzed, too. As far as the air pollution is concerned, the effects of climate change on concentrations of ozone, particulate matter, photochemical oxidants and aeroallergens in the atmosphere, as well as the release of pollutants from melting ice, are being examined. Finally, reference to the factors that make cities more resistant to climate change is made, regarding the green, the design and the morphology